12.06 REGOLAMENTI DWAR DEPOŻITI FIL-QORTI L-AVVIŻ LEGALI 2 tal-1973, kif emendat bl-Avviż Legali 148 tal-1975; bl-Atti XXIX tal-1976 u VIII tal-1990; u bl-Avviż Legali 131 tal-2014. L-AVVIŻ LEGALI 2 tal-1973, kif emendat bl-Avviż Legali 148 tal-1975; bl-Atti XXIX tal-1976 u VIII tal-1990; u bl-Avviż Legali 131 tal-2014. 1. Titolu. It-titolu ta’ dawn ir-Regolamenti hu Regolamenti dwar Depożiti fil-Qorti. 2. Depożiti fil-qrati superjuri. Emendat: A.L.148 tal-1975; XXXI X.1976.8; A.L. 131 tal-2014. (1) Meta xi flus, li jkunu valuta legali f’Malta, għandhom jiġu depożitati skont ċedo1a ta’ depożitu ppreżentata fil-Qrati Superjuri, il-flus għandhom jiġu ppreżentati lill-kaxxier fir-reġistru. (2) Meta xi flus, li ma jkunux valuta legali f’Malta, jew xi oġġetti tad-deheb jew tal-fidda jew xiperli jew ħaġar prezzjuż għandhom jiġu depożita ti skond ċedola ta’ depożitu ppreżentata fl-imsemmi jaqrati, huma għandhom jitqegħdu f’post sigur kif ordnat mir-Reġistratur Qrati Ċivili u Tribunali jew, kif ikun il-każ, fil-Bank Ċentrali ta’ Malta. Iżda, jekk depożitu bħa 1 dak isir wara nofsinhar ta’ Sibt jew ta’ xi ġurnata matul il-perijodu bejn is-sittax ta’ Ġunju ta’ sena u t-tletin ta’ Settembru tal-istess sena, it-tnejn inklużi, l-imsemmija flus jew oġġetti għandhom jiġu depożitati fir-reġistru tal-imsemmija Qrati u għandhom jiġu trasferiti mir-Reġistratur għall-post xieraq kif previst f’dan ir-regolament fil-ġurnata tax-xogħol li tmiss minnufih wara. 3. Depożiti fi Qrati tal-Maġistrati. Emendat: XXI X.1976.8; VIII.1990.3; A.L.131 tal-2014. Meta xi flus, li jkunu jew le valuta legali f’Malta, jew xi ħwejjeġ oħra li għandhom jiġu depożitati skont ċedola ta’ depożitu ppreżentata fil-Qrati tal-Maġistrati (Malta) jew fil-Qrati tal-Maġistrati (Għawdex) għandhom japplikaw id-disposizzjonijiet tar-regolament 2, iżda, b’dan akollu, meta ċ-ċedola ta’ depożitu tiġi ppreżentata fil-Qrati tal-Maġistrati (Għawdex) ir-riferenza fl-imsemmi regolament għall-post xieraq kif previst f’dak ir-regolament għandha tiftiehem bħala referenza għal post xieraq kifordnat mid-Direttur Ġenerali Qrati, Għawdex, jew, kif ikun il-każ, għall-Bank Ċentrali ta’ Malta. 4. Il-Gvernatur tal-Bank Ċentrali jżomm depożiti regolari ta’ flus mhux kurrenti, eċċ. Miżjud: A.L.131 tal-2014. Il-Gvernatur tal-Bank Ċentrali jkun il-persuna li għandha żżomm depożiti regolari ta’ flus mhux kurrenti skont il-liġi f’Malta, ta’ oġġetti tad-deheb jew tal-fidda, ta’ ġawhar jew ġjoji. 5. Il-proprjetà għandha tinżamm f’post sigur. Miżjud: A.L.131 tal-2014. Il-proprjetà msemmija fir-regolament 4 għandha tinżamm f’post siguru ma għandhiex tintuża minn xi persuna jew tiġi rilaxxata lil xi persuna ħlief kif ordnat mir-Reġistratur, Qrati Ċivili u Tribunali.